ФК Мікашэвічы

«Мікашэвічы» — беларускі футбольны клуб з горада Мікашэвічы, заснаваны ў 1978 годзе. Доўгі час быў вядомы пад назвай «Граніт». У 2008—2009 і 2015—2016 гадах выступаў у Вышэйшай лізе чэмпіянату Беларусі. У цяперашні час гуляе ў Другой лізе.

 Гісторыя 
Клуб быў заснаваны ў 1978 годзе. З 1994 года пачаў удзельнічаць у чэмпіянаце Беларусі, у 1998 годзе «Граніт» выйшаў у Першую лігу, дзе доўгі час знаходзіўся сярод прэтэндэнтаў на павышэнне і, заняўшы па выніках сезону 2007 другое месца ў Першай лізе, упершыню ў гісторыі прабіўся ў элітны беларускі дывізіён. У 2008 годзе каманда заняла 10-е месца з 16 у Вышэйшай лізе чэмпіянату Беларусі, аднак у наступным сезоне фінішавала перадапошняй і вярнулася ў Першую лігу.

У сезоне 2014, сабраўшы добры склад з вопытных ігракоў, «Граніт» здолеў атрымаць перамогу ў другім дывізіёне і зноў выйсці ў Вышэйшую лігу. Захаваўшы лідараў і ўзмацніўшыся легіянерамі, у сезоне 2015 каманда заняла высокае 5-е месца ў Вышэйшай лізе. Сезон 2016 таксама пачынаўся для «Граніта» нядрэнна, аднак неўзабаве ў клубе пачаліся фінансавыя праблемы, з-за якіх улетку каманду пакінулі ўсе ігракі асноўнага складу. Новы склад быў набраны пераважна з ігракоў клубаў Першай лігі, і ў другой палове сезону «Граніт» амаль нічога не мог супрацапаставіць сапернікам, заняўшы ў выніку апошняе 16-е месца, і выбыў у Першую лігу.

Зноў апынуўшыся ў Першай лізе, «Граніт» стаў камплекаваць каманду ў асноўным з маладых ігракоў, звычайна беручы іх у арэнду ў клубаў Вышэйшай лігі, і стаў серадняком чэмпіянату. У ліпені 2018 года замест Валерыя Бахно, які доўгі час кіраваў камандай, новым галоўным трэнерам стаў Алег Сідарэнкаў. Сезон 2019 каманда пачынала пад кіраўніцтвам Мікалая Бранфілава, пазней яго змяніў Аляксандр Вопсеў, некаторы час каманду ізноў трэніраваў Валерый Бахно, які часова вярнуўся ў Беларусь. У студзені 2020 года новым трэнерам быў прызначаны Алег Кароль. У сезоне 2020 «Граніт» быў аўтсайдарам, у складзе былі ў асноўным ігракі, якія не падышлі іншым клубам, і ў выніку каманда скончыла сезон на 13-м месцы з 14.

У пачатку 2021 года далейшы лёс «Граніта» доўгі час быў нявызначаным, бо кантракты скончыліся ва ўсіх ігракоў, у сакавіку каманда так і не выйшла з адпачынку. У красавіку афіцыйна стала вядома, што «Граніт» не згуляе ў Першай лізе, а неўзабаве клуб пацвердзіў удзел у Другой лізе ў сезоне 2021. Склад каманды ўтварылі мясцовыя, пераважна маладыя ігракі.

У трэцім туры сезона 2021 клубу было залічана тэхнічнае паражэнне ў матчы з клубам «Лунінец», бо каманда не змагла прыбыць на гульню з-за адсутнасці сродкаў. Па выніках сезонаў 2021 і 2022 «Граніт» апынаўся ў канцы табліцы Брэсцкай вобласці.

У пачатку 2023 года стала вядома, што каманда пераходзіць на баланс горада і змяняе назву на «Мікашэвічы».

 Эмблемы 

 Папярэднія назвы 
 1978—2005: «Граніт»
 2006: «Мікашэвічы»
 2007—2008: «Граніт-Мікашэвічы»
 2009—2022: «Граніт»
 З 2023: «Мікашэвічы»

 Дасягненні 
 Найлепшае дасягненне ў Вышэйшай лізе — 5 месца (2015)
 Пераможца Першай лігі чэмпіянату Беларусі: 2014
 Чвэрцьфіналіст Кубка Беларусі: 2008/09, 2014/15

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі  1994/1995  Трэцяя — А (Д3)  3  22  13  6  3  37–15  32    1995  Трэцяя — А (Д3)  5  10  4  0  6  13–16  12 1/16 фіналу   1996  Трэцяя — А (Д3)  6  28  14  4  10  52–36  46    1997  Трэцяя — Б (Д3)  5  28  15  3  10  45–37  48   Змена назваў ліг  1998  Другая — Б (Д3) 1  30  23  5  2  89–13  74   15px Выхад у Першую лігу 1999  Першая (Д2)  5  30  15  9  6  47–25  54 1/8 фіналу  2000  Першая (Д2) 5  30  15  4  11  46–40  49 1/8 фіналу  2001  Першая (Д2) 6  28  13  5  10  47–26  29 1/16 фіналу  2002  Першая (Д2) 5  30  16  9  5  37–22  57 1/16 фіналу  2003  Першая (Д2) 5  30  14  9  7  34–27  51 1/8 фіналу  2004  Першая (Д2)  4  30  12  10  8  31–22  46 1/16 фіналу 2005  Першая (Д2)  6  30  13  7  10  39–35  46 1/32 фіналу  2006  Першая (Д2)  5  26  12  4  10  38–33  40 1/16 фіналу  2007  Першая (Д2)  2  26  16  4  6  39–22  52 1/32 фіналу  15px Выхад у Вышэйшую лігу 2008 Вышэйшая (Д1)  10  30  8  12  10  35–34  36 Чвэрцьфінал  2009 Вышэйшая (Д1)  13  26  6  7  13  27–39  25 1/8 фіналу  15px Вылет у Першую лігу 2010  Першая (Д2)  4  30  16  8  6  52–23  56 1/16 фіналу  2011  Першая (Д2)  8  30  11  10  9  38–35  43 1/16 фіналу  2012  Першая (Д2)  6  28  14  8  6  41–23  58 1/16 фіналу  2013  Першая (Д2)  7  30  12  9  9  42–31  45 1/8 фіналу  2014  Першая (Д2)  1  30  19  7  4  46–16  64 Чвэрцьфінал  15px Выхад у Вышэйшую лігу 2015 Вышэйшая (Д1)  5  26  12  6  8  30–32  42 1/8 фіналу  2016  Вышэйшая (Д1)  16  30  5  10  15  20–56  25 1/16 фіналу  15px Вылет у Першую лігу 2017  Першая (Д2)  8  30  14  4  12  42–37  40 1/16 фіналу  2018  Першая (Д2)  8  28  8  11  9  28–34  34  1/32 фіналу  2019  Першая (Д2)  9  28  9  8  11  38–41  35  1/16 фіналу  2020  Першая (Д2)  13  26  4  5  17  21–52  17  1/16 фіналу  Пераход у Другую лігу 2021  Другая — Брэсцкі дывізіён — Усход (Д3)  7  14  2   1  11  22–57  7  1/128 фіналу  Другая — Брэсцкі дывізіён — Стыкавыя матчы (Д3)  14  2  0  0  2  0–6   2022  Другая — Брэсцкі дывізіён — Усход (Д3)  7  12  1   0  11  14–62  3  1/128 фіналу  2023  Другая — Брэсцкі дывізіён — Усход (Д3)  5  18  7  2  9  35–41  23  1/256 фіналу  Другая — Брэсцкі дывізіён — Стыкавыя матчы (Д3)  9  2  2  0  0  6–0  

 Галоўныя трэнеры 

 Валерый Бахно (2003 — ліпень 2018)
 Алег Сідарэнкаў (ліпень — снежань 2018)
 Мікалай Бранфілаў (студзень — чэрвень 2019)
 Аляксандр Вопсеў (в.а. у чэрвені — ліпені 2019)
 Валерый Бахно (ліпень — жнівень 2019)
 Аляксандр Вопсеў (в.а. у жніўні — верасні 2019; верасень — снежань 2019)
 Алег Кароль (студзень — снежань 2020)
 Аляксандр Самусевіч (з красавіка 2021)

 Крыніцы 

 Спасылкі 
 Афіцыйны сайт  




Мікашэвічы